anonym
Store norske leksikon,Ordforklaringer,Fremmedord og lånord,Fremmedord med latinsk og gresk opphav
Anonym betyr uten navn, unevnt. Det kan være snakk om anonyme brev, anonyme kilder eller anonyme artikler, og det betyr da at navn på opphavsperson ikke er nevnt. I overført betydning betyr anonym pregløs, som man ikke legger merke til. Et navn kan således være anonymt, eller et antrekk kan være det.
Adjektivet anonym finnes også substantivert. Da betyr det ukjent, navnløs person.Både anonymer og pseudonymer forekommer ved utgivelser. Det er utgitt en rekke oversikter der anonymer og pseudonymer er avslørt. De tradisjonelle nordiske hovedverker er Hj. Pettersen: Norsk anonym- og psevdonym-lexikon (1924) H. Ehrencron-Müller: Anonym og psevdonym-lexikon for Danmark og Island til 1920 og Norge til 1918 (1940) A. L. Bygdén: Svenskt anonym- och pseudonym-lexikon (1898–1915) S. Kolstad: Norsk anonym- og psevdonymleksikon (1982) Les mer i Store norske leksikon anonym (rettsregler) fremmedord